Gemeen Esdörp

Esdörp is ene Gemeen in de Samtgemeen Olendörp-Himmelpoorten. Dat liggt in’n Landkreis Stood in Neddersassen. Se hett .

To de Gemeen höört de dree Dörper Esdörp, Gröpel un Beeß.

Inwahners hebbt de Öörd (Stand 1. Oktober 2010):

 Esdörp: 628 Inwahners (mit’n Böötz)
 Gröpel: 667 Inwahners (mit Schönau)
 Beeß: 147 Inwahners (tohoop mit Forst un Huud)

 Geografie 

De Gemeen liggt in’n Westen von’n Landkreis Stood an de Oost. In’n Noorden grenzt se an de Gemeen Kronenborg mit dat Dörp Brobargen. In’n Oosten liggt de Olendörp.

In’n Süden un Westen liggt de Dörper Öölmerheid, Öölm, Neer-Ochenhusen, Ottendörp un Oostendörp, de all to de Gemeen Bremervöör höört. Bi Oostendörp reckt de Gemeen mit de Feldmark vun Gröpel as eenzig Rebeet in’n Landkreis blangen en Deel vun Brobargen op dat linke Siet vun de Oost.

 Historie 

De Gemeen Esdörp is tostann kamen as 1972 bi de Gemeenreform in Neddersassen de Gemenen Esdörp, Gröpel un Beeß tohoopleggt worrn sünd. Dorbi is denn ok de Samtgemeen Olendörp grünnt worrn, to de Esdörp tohöört hett. Disse Samtgemeen harr Bestand bet to’n 1. Januar 2014, as de Samtgemeen Olendörp mit de Samtgemeen Himmelpoorten to de Samtgemeen Olendörp-Himmelpoorten tohoopgahn is.

 Inwahnertall 

 Johr 2002  2006  2010 Inwahners 1508  1531  1442

 Politik 

 Gemeenraad 

Liddmaten
 2016:
 BGE: Dennis Buck, Holger Buck, Andreas Duhn, Hans-Werner Hinck, Marga Hoops, Klaus Günter Lührs, Viktor Pusswald, Hermann Rademacker, Andreas Rausche, Jörg Schlesselmann (in’n Dezember 2017 rut, för em is Hans-Jakob Tiedemann narückt), Günter Sommerfeld

 Börgermeesters 

 Naam  Tied Hans-Werner Hinck  vör 2002 bet nu

 Wapen 

Dat Wapen von de Gemeen Esdörp hett de Gemeenraad an’n 21. September 1973 beslaten un is den 17. Dezember 1973 von’n Regerungspräsident in Stood genehmigt worrn.

Dat Wapen wiest vörn op gröön en sülvern afhaut Boomstamm mit twee Aststümp op jede Sied, de mit de Spitz na buten wiest. Achtern is op sülvern Grund en gröön Grapen mit twee sülvern Bannen afbillt. Över’n Grapen sünd twee gröne, krüüzte Peerköpp, de na buten kiekt.

De Stamm kummt ut dat Wapen vun de ehmaligen Herren von Esdörp. Dat Motiv stammt ut dat Wapen vun dat Dörp Esdörp.

De Grapen is en Symbol för Gröpel, dat den Grapen ok in’t Wapen hett.

De krüüzten Peerköpp staht för Beeß un siene Neddersassenhüüs.

De Flagg von de Gemeen is baven gröön un ünnen sülvern un wiest in de Midd dat Wapen.

 Weertschop 

 Verkehr 

Dör Esdörp löppt de Landsstraat 114, de bi Himmelpoorten an de Bundsstraat 73 rangeiht, de denn na Stood un Hamborg wiederföhrt. Bi Öölm hett de L 114 Ansluss an de Bundsstraat 74 na Bremervöör. Vun Gröpel ut geiht de Kreisstraat 82 na Brobargen. Verkehr mit de linke Sied vun de Oost is blot in’n Sommer över de lütte Gröpler Prahmfähr mööglich oder ans över de faste Brüch över de Oost in Bremervöör.

 Scholen 

Esdörp hett de Grundschool Esdörp. Op Haupt- un Realschool gaht de Schölers na dat Schoolzentrum Olendörp un op Gymnasium na de Vincent-Lübeck-School in Stood. Fröher harr ok Gröpel en Grundschool, de denn later en Deel vun de Esdörper Grundschool weer un de dat nu gornich mehr gifft. Dor is nu en Kinnergoorn binnen.

 Literatur 

 Friedrich Holst: Grupilinga und die Töchter, die Geschichte der Gemeinde Estorf. 1981

 Weblenken 

 Websteed von de Gemeen (hoochdüütsch)

 Footnoten 

Kategorie:Gemeen
Kategorie:Landkreis Stood